En 1977 sería a Juventus italiana a que aconseguiría a suya primera proeza continental debant d'o Athletic Club. Os bianconeros ganoron en a ida por a minima diferencia con gol de Marco Tardelli, mientres que en o Estadio Sant Mamés os vascos s'imposoron por 2-1 (gols de Churruca y Carlos Ruiz), triunfo que estió insuficient ta aquell club conformado por chugadors d'a talla de José Ángel Iribar, Txetxu Rojo, Javier Irureta u Daniel Ruiz Bazán entre atros. Os juventinos teneban en as suyas ringleras a Dino Zoff, Claudio Gentile, Gaetano Scirea y o propio Tardelli, base d'a selección italiana que en 1982 aconseguiría a Copa Mundial de Futbol.